
Ehituslubade andmine tanklakompleksi püstitamiseks (Tallinna mnt 73) 
1. ASJAOLUD JA MENETLUSE KÄIK
18.08.2016.a Narva Linnavalitsuse korralduse vastuvõtmiseks laekusid Weidenberg OÜ poolt ehituslubade taotlused (dok. reg nr. 8055/1-16) Tallinna mnt 73 kinnistul Olerex tanklakompleksi rajamiseks (veokite tankurisaar, teenindusjaam-tankla, gaasitankla, vee- ja kanalisatsioonitorustik), Tallinna maantee L5 Narva linna omandis oleval territooriumil rajatiste püstitamiseks (hinnapost, sidekaabel, välisvalgustuse toiteliin) ning tee-ehitusloa taotlus (dok. reg nr. 8055/1-16) Tallinna maantee L5 sissesõiduteede rajamiseks. 
16.09.2016.a ehitusprojekt on kooskõlastatud Ida Päästekeskusega ja 19.09.2016.a arhitektuuri- ja planeerimise osakonna poolt (Ehitisregistri keskkonnas Eelnõu nr 1612271/15032, menetlus nr 
72705). Samuti ehitusloa menetluse raames oli kaasatud Tallinna mnt 73 kinnistu läbiva kanalisatsioonitorustiku omanik (Nakro AS). 20.09.2016.a Nakro AS esitanud oma kooskõlastuse (dok. reg nr. 9282/1-12.2).
Esitatud dokumentides ehitusseadustiku §44 toodud ehituslubade andmisest keeldumise põhjused puuduvad. Seega, ehituslubade andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Anda ehitusload Tallinna mnt 73 kinnistule Olerex tanklakompleksi rajamiseks.
3.2. Anda tee-ehitusluba Tallinna maantee L5 kinnistul sissesõiduteede rajamiseks.

3.3. Kohustada Tallinna mnt 73 kinnistu omaniku täita Nakro AS tingimused (Lisa 1).

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

Tarmo Tammiste


                                           Ants Liimets
   linnapea 




                               linnasekretär

